Boek: Die koala wat wou klouRachel Bright Kevin die koala hou nie van verandering nie. Nee! Hy hou daarvan dat alles bly net soos dit altyd is. Hy sit bo in sy boom en kou blare, en kyk af na die ander diere wat heerlik onder rondspeel. Die ander diere nooi hom om af te klim en saam te speel, maar hy wil daarvan niks weet nie. Tot op ’n dag, wanneer sy geliefde boom begin kraaaaak … en alles verander. Die koala wat wou klou is ’n boek met rympies oor hoe om dapper te wees en nuwe dinge aan te durf. Rachel Bright het grafiese kuns aan die Kingston-universiteit studeer. Met haar treffende illustrasies en pittige stories het sy reeds ’n menigte pryse en benoemings vir kinderboeke ingeoes. Haar boeke is reeds in meer as 30 tale vertaal. Jaco Jacobs het kommunikasiekunde studeer en sy honneurs in Afrikaans en Nederlandse letterkunde aan die Universiteit van die Vrystaat behaal. Jacobs het al meer as 170 boeke vir kleuters tot jong volwassenes geskryf. Sy eerste boek, Troetelgedrog, het in 2001 verskyn. Die koala wat wou klou is deur Jim Field geïllustreer. Genre: Prenteboek Ouderdom: Drie tot nege jaar Uitgewer: Protea Boekhuis Prys: R150,00* *Prys onderworpe aan verandering Koop die boek by Graffiti Boeke